ఎస్. సెంథిల్ కుమార్

ఎస్. సెంథిల్ కుమార్ (జననం 1977 జూన్ 22) తమిళనాడు రాజకీయ నాయకుడు. ఆయన 2019లో జరిగిన లోక్‌సభ ఎన్నికలలో తమిళనాడు ధర్మపురి నియోజకవర్గం నుండి తొలిసారిగా లోక్‌సభ సభ్యుడిగా ఎన్నికయ్యాడు. ఆయన ద్రవిడ మున్నేట్ర కజగం పార్టీ అభ్యర్థి.

 కెరీర్ 
2019 లోక్‌సభ ఎన్నికల్లో ధర్మపురి నియోజకవర్గం నుంచి పోటీ చేసి పాట్టాళి మక్కల్ కట్చి అభ్యర్థి అన్బుమణి రామదాస్ పై 70,753 ఓట్ల మెజార్టీతో విజయం సాధించాడు.

 వివాదాలు 
లోక్‌సభలో చర్చల సమయంలో హిందీ-హార్ట్‌ల్యాండ్ రాష్ట్రాలను విమర్శనాత్మక పద్ధతిలో 'గోమూత్ర రాష్ట్రాలు' గా పేర్కొనడంతో వివాదం చోటుచేసుకుంది. ఆ తరువాత, ఆయన ఈ వ్యాఖ్యలను ఉపసంహరించుకున్నాడు.

 వ్యక్తిగత జీవితం 
2002 జనవరిలో అన్నామలై విశ్వవిద్యాలయం, చిదంబరం నుండి ఎంబీబీఎస్ పూర్తి చేసాడు. ఆ తరువాత, 2016 జూన్ లో శ్రీ రామచంద్ర మెడికల్ కాలేజ్ అండ్ రీసెర్చ్ ఇన్స్టిట్యూట్, (ప్రస్తుతం, శ్రీ రామచంద్ర ఇన్స్టిట్యూట్ ఆఫ్ హయ్యర్ ఎడ్యుకేషన్ అండ్ రీసెర్చ్ (SRIHER)) శ్రీ రామచంద్ర విశ్వవిద్యాలయం నుండి ఎం.డి పూర్తి చేసాడు. ఆయన తాత డి. ఎన్. వడివేలు గౌండర్ 1965లో భారత జాతీయ కాంగ్రెస్ పార్టీ టికెట్ పై ఎమ్మెల్యేగా ఎన్నికయ్యాడు.

మూలాలు

వర్గం:1977 జననాలు
వర్గం:17వ లోక్‌సభ సభ్యులు
వర్గం:తమిళనాడు నుండి ఎన్నికైన లోక్‌సభ సభ్యులు
వర్గం:తమిళనాడు రాజకీయ నాయకులు
వర్గం:తమిళనాడు వ్యక్తులు
వర్గం:జీవిస్తున్న ప్రజలు